Ime in priimek Podatki za ugotavljanje identitete Obrazložitev Datum uvrstitve na seznam

„3. Tibisay LUCENA RAMÍREZ Datum rojstva: 26. 4. 1959 Spol: ženski Ministrica za univerzitetno izobraževanje od oktobra 2021. Predsednica nacionalnega volilnega sveta (Consejo Nacional Electoral) od aprila 2006 do junija 2020. Njena dejanja in politike ogrožajo demokracijo in pravno državo v Venezueli, med drugim s tem, da ni zagotovila, da bi nacionalni volilni svet ostal nepristranska in neodvisna institucija v skladu z venezuelsko ustavo, s čimer je olajšala ustanovitev ustavodajne skupščine in ponovno izvolitev Nicolása Madura maja 2018 na predsedniških volitvah, ki niso bile ne svobodne ne poštene. 22.1.2018

5. Maikel José MORENO PÉREZ Datum rojstva: 12. 12. 1965 Spol: moški Sodnik pritožbenega senata venezuelskega vrhovnega sodišča (Tribunal Supremo de Justicia). Nekdanji predsednik in podpredsednik vrhovnega sodišča. V teh funkcijah je podpiral in spodbujal vladne ukrepe in politike, ki ogrožajo demokracijo in pravno državo v Venezueli, in je odgovoren za dejanja in izjave, s katerimi je bila narodni skupščini nasilno odvzeta oblast, vključno z imenovanjem nacionalnega volilnega sveta junija 2020 ter prekinitvijo in nadomestitvijo vodstva treh opozicijskih strank junija in julija 2020. 22.1.2018

15. Freddy Alirio BERNAL ROSALES Datum rojstva: 16. 6. 1962 Kraj rojstva: San Cristóbal, država Táchira, Venezuela Spol: moški Guverner države Táchira, potem ko je novembra 2021 zmagal na volitvah. Nekdanji vodja nacionalnega kontrolnega centra odbora za lokalno oskrbo in proizvodnjo (CLAP) in nekdanji protektor države Táchira. Tudi generalni komisar Bolivarske nacionalne obveščevalne službe (SEBIN). Kot vodja CLAP in protektor države Táchira je lahko poklical posebne sile (FAES) in vplival na imenovanje sodnikov in tožilcev. Odgovoren za ogrožanje demokracije z manipuliranjem z razdeljevanjem v okviru programa CLAP med volilci. Poleg tega je kot generalni komisar SEBIN odgovoren za dejavnosti SEBIN, ki vključujejo hude kršitve človekovih pravic, kot so samovoljna pridržanja. 25.6.2018

22. Alexis Enrique ESCALONA MARRERO Datum rojstva: 12. 10. 1962 Spol: moški Glavni pristojni za nacionalni urad za boj proti organiziranemu kriminalu in financiranju terorizma (ONDOFT) od januarja 2018 do maja 2019. Upokojeni generalmajor, nekdanji namestnik ministra za preprečevanje kriminalitete in javno varnost na ministrstvu za notranje zadeve (ki ga je leta 2017 imenoval predsednik Maduro) ter nekdanji poveljnik nacionalnega poveljstva za preprečevanje izsiljevanja in ugrabitev (Comando Nacional Antiextorsión y Secuestro – CONAS) med letoma 2014 in 2017. Odgovoren za hude kršitve človekovih pravic, vključno z mučenjem, uporabo prekomerne sile in trpinčenjem pripornikov, ki so jih zakrivili člani CONAS pod njegovim poveljstvom. Odgovoren tudi za represijo civilne družbe, ki so jo izvajali člani CONAS pod njegovim poveljstvom. 27.9.2019

27. Gladys DEL VALLE REQUENA Datum rojstva: 9. 11. 1952 Kraj rojstva: Puerto Santo, Sucre, Venezuela Številka osebne izkaznice: V-4114842 Spol: ženski Generalna inšpektorica sodišč od 27. aprila 2022. Nekdanja članica nedemokratično izvoljene narodne skupščine in nekdanja članica ter druga podpredsednica nepriznane nacionalne ustavodajne skupščine. V svoji vodilni vlogi v tej nepriznani skupščini je ogrozila demokracijo in pravno državo v Venezueli, med drugim s podpisom odloka, s katerim je bila odvzeta poslanska imuniteta predsedniku venezuelske narodne skupščine Juanu Guaidóju. 29.6.2020

30. Juan José MENDOZA JOVER Datum rojstva: 11. 3. 1969 Kraj rojstva: Trujillo, Venezuela Naslov: Arnoldo Gabaldón, Candelaria, Edo. Trujillo Številka osebne izkaznice: V-9499372 Spol: moški Nekdanji drugi podpredsednik venezuelskega vrhovnega sodišča (Tribunal Supremo de Justicia) in nekdanji predsednik njegovega ustavnega senata (od februarja 2017 do aprila 2022). Njegova dejanja so ogrozila demokracijo in pravno državo v Venezueli; med drugim je v zadnjih dveh letih s številnimi sodnimi odločbami omejil ali ogrozil ustavna pooblastila narodne skupščine, venezuelskega demokratično izvoljenega zakonodajnega organa. 29.6.2020

37. Remigio CEBALLOS ICHASO Datum rojstva: 1. 5. 1963 Številka osebne izkaznice: V-6557495 Spol: moški Od avgusta 2021 minister za notranje zadeve in pravosodje ter podpredsednik vlade za varnost državljanov. Nekdanji poveljnik operativnega in strateškega poveljstva bolivarskih nacionalnih oboroženih sil Venezuele (Comando Estratégico Operacional Fuerzas Armadas Nacionales Bolivarianas (CEOFANB)), najvišjega organa venezuelskih oboroženih sil (od junija 2017 do julija 2021). CEOFANB nadzoruje bolivarske nacionalne oborožene sile (FANB) in bolivarsko narodno gardo. Odgovorno je tudi za usklajevanje intervencij FANB na demonstracijah. V vlogi poveljnika CEOFANB je bil odgovoren za hude kršitve človekovih pravic, vključno z uporabo prekomerne sile ter nečloveškim in ponižujočim ravnanjem uradnikov FANB in podrejenih sil pod njegovim poveljstvom, vključno z bolivarsko narodno gardo. Različni viri, vključno z neodvisno mednarodno misijo za ugotavljanje dejstev glede Bolivarske republike Venezuele, kršitve človekovih pravic pripisujejo FANB in livarski narodni gardi. 22.2.2021

38. Omar José PRIETO FERNÁNDEZ Datum rojstva: 25. 5. 1969 Številka osebne izkaznice: V-9761075 Spol: moški Nekdanji guverner države Zulia (2017–2021). V tej vlogi je ogrožal demokracijo in pravno državo v državi Zulia. Zaprisegel je pred nepriznano nacionalno ustavodajno skupščino (ANC), potem ko je legitimni zmagovalec volitev to zavrnil. Omar José Prieto Fernández je dejavno promoviral nedemokratične volitve v narodno skupščino, ki so potekale 6. decembra 2020. Poleg tega je v državi Zulia opozicijskim voditeljem grozil z ‚obiski na domu‘ in izjavil, da bo državo Zulia razglasil za neodvisno, če bi oblast prevzela začasna vlada pod vodstvom Juana Guaidója. 22.2.2021

42. Lourdes Benicia SUÁREZ ANDERSON Datum rojstva: 7. 3. 1965 Spol: ženski Sodnica ustavnega senata vrhovnega sodišča (Tribunal Supremo de Justicia) od decembra 2005 in podpredsednica ustavnega senata od aprila 2022. Nekdanja predsednica ustavnega senata in prva podpredsednica vrhovnega sodišča. Kot članica ustavnega senata vrhovnega sodišča je odgovorna za dejanja, izjave in odločitve, ki so pomenili prilastitev ustavnih pooblastil narodne skupščine in ogrozila volilne pravice opozicije, vključno z enostranskim imenovanjem nacionalnega volilnega sveta (Consejo Nacional Electoral) s strani vrhovnega sodišča junija 2020 ter odstavitvijo in enostransko zamenjavo vodij treh od glavnih demokratičnih opozicijskih strank junija in julija 2020, pa tudi podaljšanjem veljavnosti sodbe v zvezi z Acción Democrática še za eno leto maja 2021. Njena dejanja torej ogrožajo demokracijo in pravno državo v Venezueli, hkrati pa podpira in omogoča ogrožanje demokracije in pravne države s strani izvršilne veje oblasti. 22.2.2021

44. René Alberto DEGRAVES ALMARZA Spol: moški Namestnik sodnika ustavnega senata vrhovnega sodišča (Tribunal Supremo de Justicia) od aprila 2022. Nekdanji sodnik ustavnega senata vrhovnega sodišča. Kot član ustavnega senata vrhovnega sodišča je odgovoren za dejanja, izjave in odločitve, ki so pomenili prilastitev ustavnih pooblastil narodne skupščine in ogrozila volilne pravice opozicije, vključno z enostranskim imenovanjem nacionalnega volilnega sveta (Consejo Nacional Electoral) s strani vrhovnega sodišča junija 2020 ter odstavitvijo in enostransko zamenjavo vodij treh od glavnih demokratičnih opozicijskih strank junija in julija 2020, pa tudi podaljšanjem veljavnosti sodbe v zvezi z Acción Democrática še za eno leto maja 2021. Njegova dejanja torej ogrožajo demokracijo in pravno državo v Venezueli, hkrati pa podpira in omogoča ogrožanje demokracije in pravne države s strani izvršilne veje oblasti. 22.2.2021

45. Arcadio DELGADO ROSALES Datum rojstva: 23. 9. 1954 Spol: moški Nekdanji sodnik ustavnega senata vrhovnega sodišča (Tribunal Supremo de Justicia) in njegov podpredsednik. Kot član ustavnega senata vrhovnega sodišča je odgovoren za dejanja, izjave in odločitve, ki so posegla v ustavna pooblastila narodne skupščine in spodkopala volilne pravice opozicije, vključno z enostranskim imenovanjem nacionalnega volilnega sveta (Consejo Nacional Electoral) s strani vrhovnega sodišča junija 2020 ter odstavitvijo in enostransko zamenjavo vodij treh glavnih demokratičnih opozicijskih strank junija in julija 2020, pa tudi podaljšanjem veljavnosti sodbe v zvezi z Acción Democrática še za eno leto maja 2021. Njegova dejanja torej ogrožajo demokracijo in pravno državo v Venezueli, hkrati pa podpira in omogoča ogrožanje demokracije in pravne države s strani izvršilne veje oblasti. 22.2.2021

46. Carmen Auxiliadora ZULETA DE MERCHÁN Datum rojstva: 13. 12. 1947 Spol: ženski Nekdanja sodnica ustavnega senata vrhovnega sodišča (Tribunal Supremo de Justicia). Kot članica ustavnega senata vrhovnega sodišča je odgovorna za dejanja, izjave in odločitve, ki so pomenili prilastitev ustavnih pooblastil narodne skupščine in ogrozila volilne pravice opozicije, vključno z enostranskim imenovanjem nacionalnega volilnega sveta (Consejo Nacional Electoral) s strani vrhovnega sodišča junija 2020 ter odstavitvijo in enostransko zamenjavo vodij treh od glavnih demokratičnih opozicijskih strank junija in julija 2020, pa tudi podaljšanjem veljavnosti sodbe v zvezi z Acción Democrática še za eno leto maja 2021. Njena dejanja torej ogrožajo demokracijo in pravno državo v Venezueli, hkrati pa podpira in omogoča ogrožanje demokracije in pravne države s strani izvršilne veje oblasti. 22.2.2021

47. Indira Maira ALFONZO IZAGUIRRE Datum rojstva: 29. 4. 1968 Kraj rojstva: La Guaira, država La Guaira, Venezuela Številka osebne izkaznice: V-6978710 Spol: ženski Nekdanja predsednica volilnega senata vrhovnega sodišča (Tribunal Supremo de Justicia). Nekdanja predsednica nacionalnega volilnega sveta (Consejo Nacional Electoral), imenovana 13. junija 2020. Nekdanja članica volilnega in plenarnega senata vrhovnega sodišča, druga podpredsednica vrhovnega sodišča od leta 2015 do 24. februarja 2017, podpredsednica vrhovnega sodišča od 24. februarja 2017 do 12. junija 2020. Kot članica volilnega senata vrhovnega sodišča je odgovorna za ukrepe, sprejete decembra 2015 zoper tedaj novoizvoljeno narodno skupščino, s katerimi ji je bilo onemogočeno izvajanje zakonodajnih pooblastil. Poleg tega je junija 2020 sprejela imenovanje za predsednico nacionalnega volilnega sveta s strani vrhovnega sodišča, čeprav je to v pristojnosti narodne skupščine. V tej vlogi je pripravila in nadzirala nedemokratične volitve v narodno skupščino, ki so potekale 6. decembra 2020, ter sodelovala pri spremembi volilnih predpisov za te volitve 30. junija 2020, ne da bi formalno zapustila vrhovno sodišče (začasno dovoljenje za članstvo v nacionalnem volilnem svetu). Po imenovanju novih članov nacionalnega volilnega sveta maja 2021 se je vrnila na vrhovno sodišče. Njena dejanja torej ogrožajo demokracijo in pravno državo v Venezueli. 22.2.2021

48. Leonardo Enrique MORALES POLEO Spol: moški Nekdanji podpredsednik nacionalnega volilnega sveta (Consejo Nacional Electoral) ter predsednik komisije za politično participacijo in financiranje (od avgusta 2020 do maja 2021). Leonardo Enrique Morales Poleo je bil 7. avgusta 2020 imenovan za podpredsednika nacionalnega volilnega sveta in predsednika komisije za politično participacijo in financiranje s strani vrhovnega sodišča (Tribunal Supremo de Justicia), čeprav je to v pristojnosti narodne skupščine. Poleg tega je tik pred imenovanjem deloval v Stranki progresivnega napredka (Avanzada progresista). Kot član (rektor) in podpredsednik nacionalnega volilnega sveta je v celoti sodeloval v postopku odločanja nacionalnega volilnega sveta. Podpiral in olajševal je nadzor volilnega procesa, ki je privedel do nedemokratičnih volitev v narodno skupščino 6. decembra 2020. Njegova dejanja torej dodatno ogrožajo demokracijo in pravno državo v Venezueli. Leonardo Enrique Morales Poleo je sprejel imenovanje v nacionalni volilni svet in ostal na položaju podpredsednika nacionalnega volilnega sveta, medtem ko je bila demokracija v Venezueli resno ogrožena. 22.2.2021

49. Tania D’AMELIO CARDIET Datum rojstva: 5. 12. 1971 Kraj rojstva: Italija Državljanstvo: Venezuelsko Številka osebne izkaznice: V-11691429 Spol: ženski Sodnica ustavnega senata vrhovnega sodišča (Tribunal Supremo de Justicia) od aprila 2022. Nekdanja članica (rektorica) nacionalnega volilnega sveta (Consejo Nacional Electoral) v obdobju 2016–2023. Nekdanja članica (rektorica) nacionalnega volilnega sveta v obdobju 2010–2016. Tania d’Amelio Cardiet je s svojo dejavnostjo v vlogi rektorice nacionalnega volilnega sveta od leta 2010 neposredno prispevala k ogrožanju demokracije in pravne države v Venezueli, tudi s pripravo nedemokratičnih volitev v narodno skupščino leta 2020, sodelovanjem pri spremembi volilnih predpisov za te volitve 30. junija 2020 ter sodelovanjem pri organizaciji in izvedbi predsedniških volitev leta 2018. Poleg tega je sprejela imenovanje v nacionalni volilni svet s strani vrhovnega sodišča leta 2016, čeprav je to prerogativ narodne skupščine. 22.2.2021

52. Jesús Emilio VÁSQUEZ QUINTERO Številka osebne izkaznice: V-7422049 Spol: moški Predsednik vojaškega sodišča in okrožnega vojaškega kazenskopravnega sodišča od 17. septembra 2021. General divizije od 5. julija 2019 in nekdanji generalni tožilec na vojaškem tožilstvu (od decembra 2017 do 17. septembra 2021). Kot generalni tožilec na vojaškem tožilstvu je odgovoren za ogrožanje demokracije in pravne države v Venezueli. Vojaško tožilstvo je povezano z notranjim sodnim pregonom v oboroženih silah in z neizvedbo preiskav incidentov, vključno s primerom smrti kapitana Acoste leta 2019. Poleg tega se civilistom sodi na vojaškem sodišču. 22.2.2021